ยินดีต้อนรับสู่ Hour of Code
สวัสดี ฉันชื่อเคธลีน เคนเนดี ฉันคือโปรดิวเซอร์ของภาพยนต์เรื่อง Star Wars: The Force Awakens
วันนี้คุณจะได้ทำงานร่วมกับ BB-8 หุ่นดรอยด์ทรงกลม ทุกสิ่งที่เขาทำและ
ทุกการเคลื่อนไหวของเขาถูกควบคุมด้วยซอฟต์แวร์คอมพิวเตอร์ วิทยาการคอมพิวเตอร์นั้นมีส่วนใน
ทุกๆ อุตสาหกรรม ตั้งแต่การตลาด การดูแลสุภาพ ไปจนถึงภาพยนต์ ในความเป็นจริง วิศวกรคอมพิวเตอร์นับร้อย
ทำงานร่วมกันเพื่อสร้างสรรค์ภาพยนต์อย่าง The Force Awakens
สวัสดี ฉันชื่อราเชล โรส ฉันคือวิศวกรด้านการวิจัยและการพัฒนาอาวุโสของ ILM และเป็นหัวหน้าทีมแอนิเมชั่น
และพัฒนาสิ่งมีชีวิต ใน The Force Awakens ฉันมีหน้าที่ช่วยเหลือศิลปินพัฒนา
ข้อต่อ ซึ่งเป็นส่วนหนึ่งในการเคลื่อนที่ของตัวละคร ที่จะทำให้ตัวะครดู
มีความน่าเชื่อถือมากๆ ในกาแล็กซี่อันไกลโพ้น ในชั่วโมงถัดไป เราจะทำการสร้าง
เกม Star Wars ของเราเอง ซึ่งจะสอนคุณในเรื่องแนวคิดพื้นฐานของการเขียนโปรแกรม โดยปกติการเขียนโปรแกรม
จะเขียนด้วยตัวอักขระทั้งหมด แต่ตอนนี้เราจะใช้บล็อกในการสร้าง ซึ่งเราสามารถลากและวางเพื่อเขียน
โปรแกรม เพื่อที่จะเริ่มต้น เราจะทำงานร่วมกับเรย์(ตัวละครในภาพยนต์) เพื่อทำการเขียนโปรแกรมสั่งงาน BB-8 ให้เดินไปยัง
เส้นทางที่มีเศษเหล็กอยู่ หน้าจอของคุณจะแบ่งออกเป็นสามส่วน ส่วนทาง
ซ้ายมือ คือพื้นที่เกม Star Wars ที่โค้ดโปรแกรมทำงาน คำแนะนำของแต่ละระดับ
จะเขียนเอาไว้ด้านล่างพื้นที่เกม บริเวณกลางหน้าจอคือกล่องเครื่องมือ และบล็อกแต่ละบล็อก
คือคำสั่งที่ BB-8 สามารถเข้าใจได้ พื้นที่สีขาวทางขวามือเรียกว่าพื้นที่
ทำงาน เป็นบริเวณที่เราจะสร้างโปรแกรมของเรา
ถ้าฉันลากบล็อก "moveLeft" ไปวางไว้ในพื้นที่ทำงาน อะไรจะเกิดขึ้น? BB-8 เคลื่อนที่ไปทางซ้ายมือหนึ่งช่อง
ตาราง และถ้าฉันต้องการให้ BB-8 ทำอะไรสักอย่างหนึ่งหลังจากเคลื่อนที่ไปทางซ้ายมือล่ะ? ฉันสามารถเพิ่มบล็อก
อื่นๆ เข้ามาในโปรแกรมของเราได้ ฉันจะเลือกบล็อก "moveUp" และลากมันมาไว้ด้านล่าง
บล็อก "moveLeft" จนกระทั่งไฮไลท์ปรากฏขึ้น จากนั้นฉันจะวางมันลง และทั้งสองบล็อกก็จะ
เชื่อมต่อเข้าหากัน เมื่อฉันกดปุ่ม "Run" อีกครั้ง BB-8 จะดำเนินการตาม
คำสั่งที่อยู่ในพื้นที่ทำงานของเรา จากบนลงล่าง ถ้าคุณต้องการที่จะลบ
บล็อกออก เพียงแค่ลาดมันออกจากพื้นที่ทำงานและวางมันกลับลงไปในกล่องเครื่องมือ หลังจากคุณกดปุ่ม
"Run" คุณสามารถที่จะกดปุ่ม "Reset" ได้ตลอดเวลาเพื่อให้ BB-8 กลับไปยังจุดเริ่มต้น เอาล่ะ ตอนนี้ไปกลิ้งกันเถอะ!